text:
Mandi a ducj, contecurtârs e cuissà, magari gnûfs letôrs che a son capitâts inte nestre Ostarie in chescj dîs che o vin ducj plui timp par stâ cuiets a cjase e plui pinsîrs che a àn bisugne di jessi discjolts.
Noaltris di Contecurte no podìn fâ di mancul di pensâ une robe: o sin la uniche Ostarie furlane che no à nissun fastidi a tignî viert in chescj timp di Corenevirus. (lu vin dite ancje cul nestri gnovissim banner su Fb) E alore savêso ce che us disìn? Che ancje nô o vin voie di fâ la nestre piçule part e meti adun cualchi azion par dâi cuintri a chest brut periodi a chest an bisest che al à propite voie di confermâ la detule.
E alore o tachìn la nestre ofensive, che o clamarìn CORONECURTE!
O vin scomençât propite cun usgnot. Tai limits dal nestri camarin e dal vuestri contribût o incressarin la publicazion des contis par setemane zontant a chê dal famei, la sabide di sere, ancje une dal Ostîr a teme purcit. Ve chi lis dôs contis di usgnot: Une sui tratôrs dulà e chê sul purcit che e à come titul une detule furlane sul argoment e o vês di induvinâle tai coments. Viodin cui che al è il plui babio a induvinâ. Insome, par chel che al rivuarde lis contis… no podarês dî che no vês nuie di lei.
E no si fermin cun cheste gnove. Us disin ancje che al sta par rivâ il timp dal… CONTECURTE DAY! Ma cemût? Il contecurte day? Ma dulà, che no si pues movisi, ma cemût che al sta sucedint di dut? Cuietaisi… che o vin cjapât une decision. Il Contecurte Day 2020 si fasarà dut in forme digjitâl e traviers la rêt! O doprarin il sît, si inventarin une maniere par fâus scoltâ lis contis e voaltris, ducj voaltris, o podarês votâ vie mail. Al bastarà jessi iscrits ae nestre liste de Ostarie. Ma par chest no us disvelin altri… Setemane che e ven o savarês dut!
E a proposit di Conte dal Mês di Març. Propite vuê l’ostîr al à finût lis ultimis corezions e us dîs che no dome al è une vore sodisfat dal risultât, ma che chest mês, in bande dal super articul de Coghe Fuguline al à vût ancje il jutori dal Cramâr Pablo Gortan. Sì, parcè che la conte dal mês di Març e à dentri in piç di Cjargne. Anzit… ancje plui di un piç. E stant che o vês plui timp par lei, l’ostîr al à pensât di regalâus une conte un tic plui lungje. Il titul de conte al è… Boris. Insome… o sperin che o sedis seneôs di ricevile, ai 16 dal mês come simpri. E se no sês inmò iscrits, no stêt plui spietâ: iscriveisi!
Finide chi? No! L’Ostîr al è passionât di poesie scalembre. Il Famei al è passionât di scuadris di balon di une volte. Secont voaltris, chescj doi argoments a podino jessi metûts dongje? Il sintiment al disares di no, ma Famei e Ostîr no son int che e à sintiment. E alore tirait sù lis orelis, che su la pagjine Fb di Contecurte al podarès rivâ alc par contentâ un pôc chei che a son in astinence di balon!
Insome… O vin propite voie dâus plui ocasions pussibilis par dîus:
Chei di Contecurte


c: text/html

text:
Trê peraulis: Burlaç, Nêf, Vierte. Ma no dome. E cussì vie pai proverbiâi lavôrs di Primevere, metint ordin ancje in librarie, al pues vignî fûr di cjatâ cualchi publicazion che si crodeve dismenteade.
La associazion culturâl “El Tomât” di Buie e je di tancj agns in ca impegnade te promozion de lenghe furlane e di cualchi an ancje pai fruts cuntun progjet editoriâl indreçât propit ai plui piçui.
In suplement al periodic che al puarte il non de Associazion, a son stâts distribuîts trê libruts ilustrâts, nassûts des mans e de fantasie di Laura Nicoloso e Elisabetta Ursella di Buie.
La mestre Nicoloso e insegne tes scuelis di Bordan, li che e met adun la passion pe lenghe furlane intun confront cun plui lenghis.
Elisabetta invecit e disegne. Dopo vêlu fat par cualchi an ator pe Europe, e je tornade in Friûl e te sô Buie ancje par dâ lûs a di cheste iniziative editoriâl.
E duncje cul test di une e i colôrs di chê altre e je nassude une golaine pe infanzie che no je ni flabe, ni conte, ma peraule piturade.
Come che si lei ancje te presentazion de professore Silvana Schiavi Fachin, “i suns, lis inmagjinis, di frut, ti jentrin dentri, ti restin tal çurviel e no tu lis dismenteis”.
Cussì, tes aventuris di Frutin, il protagonist di chescj incjants disegnâts, Laura e Elisabetta a menin par man il piçul letôr (e parcè no ancje i plui grancj), par tornâ a discuvierzi une realtât che te presse dai timps di vuê e cor il risi di pierdisi vie.
Si sint la poesie de maravee che te semplicitât de realtât e pant la grandece dal creât e la bielece de novitât scuvierte dai fruts.
Burlaç, Nêf e Vierte, al è facil intuîlu, a fevelin di stagjons diviersis, ma che tal stes timps a son compagnis: compagnis tai voi dai plui piçui, te lôr curiositât, tal cjalâ chel particolâr plui picinin che al fâs speciâl ancje “il cjanut tal so cusso” intant che “si tapone i voi cu la code”; o pûr “il moscardin” che “al duar te buse de glove grande dal rôl dai pravìs”; o inmò “Frutin” che “si inçopede tun farcadiç, tes manutis un maçut di violis”.
Si disvilupin cussì lis zornadis di Frutin, il piçul protagonist che, compagnât des besteutis, dai profums, dai colôrs e dai suns di une nature di scuvierzi dì par dì, si confronte cui particolârs par costruî la sô memorie te inocence de curiositât dai agns plui verts.
E pâr scuasit di strani intune ete fate di tecnologjie, cheste maniere di contâ cun semplicitât, cun timps che a semeavin dismenteâts la vite, la nature e lis stagjons.
Piçui cuadris par stiçâ chê curiositât, li che “il suns de lenghe si mude in sens e il sens in emozion e che e fâs gjoldi la voie di cognossi prime di deventâ cognossince”.
Frutin al vîf intun mont che forsit si sin dismenteâts di preseâ e lu fâs par ducj i fruts che come lui a tornaran a viodi e a sintî un furlan sclet, cjalt e incjantadôr midiant des peraulis di Laura e i disens di Elisabetta.
E la lenghe furlane e torne a jessi mari.
09 maggio 2006
Librut pai fruts (ma ancje pai grancj)
Trê peraulis: Burlaç, Nêf, Vierte. Ma no dome. E cussì vie pai proverbiâi lavôrs di Primevere, metint ordin ancje in librarie, al pues vignî fûr di cjatâ cualchi publicazion che si crodeve dismenteade.
2 commenti:
- il maresciallo ha detto...
-
Ue, ue... io non capissco il furlano, ma sono un attivista della societa majanesse...
Ue, ue... vai christian cosi'... tiennece informati di tutto cio che succedde e se ti serve qualche informazionne chiedi a me!!! tra pocco farro' il mio BLOGGHE PERSONALLE!!!
Un caro saluto a tutta la poppolazione di Majano, che io sostengo!!!
- 9/5/06 23:06
- Christian Romanini ha detto...
-
Mi sâ che tu sês plui svelt che malât... dut câs grazie pai compliments e vise cuant che tu âs screât il to blog. mandi
- 10/5/06 00:24

robotstxt: allowed

filter: keep


text:
Intal so libri sul KGB, il gjornalist american John Barron (1974) al conte tal detai cualchi esempli de ativitât dal Dipartiment D – dulà che D al sta par dezinformacija (disinformazion) – e tra chei la «operazion svastiche». La vilie di Nadâl 1959, a son saltadis fûr sui mûrs de sinagoghe di Colonie lis svastichis nazistis dutune cu la scrite «I todescs a domandin che i ebreus a ledin vie». Chest event al à inviât intai doi mês dopo une schirie di plui di 833 compuartaments discriminatoris cuintri i ebreus, gjenerant un fuart sintiment antisemite. Cu la fin de vuere frede e cul la colade dal mûr di Berlin, si è scuviert che daûr di cheste operazion al jere il Dipartiment D, e in particolâr il so comandant, il gjenerâl Ivan Ivanovich Agayantis.
L’episodi ripuartât al è un dai tancj procès di disinformazion che di simpri a son presints inte lote politiche. La espression «fake news» ise dome un gnûf mût par definî chestis pratichis antighis? No, al rispuint Giuseppe Riva, ordenari di Psicologjie de Comunicazion te Universitât Catoliche di Milan.
◆ Lis fake news a son il risultât di un lavôr di inzegnarie comunicative e sociâl dal dut gnûf a pet dal passât e no dome a modifichin la percezion de realtât dal sogjet, ma a son ancje in stât di influençâlu fin al pont di sburtâlu a condividilis in maniere spontanie e partecipade.
◆ Secont il Collins Dictionary, al è dome tacant dal 2015 che il tiermin al ven doprât cul so significât di cumò par indicâ «informazions falsis, dispès sensazionalistichis, difondudis cu la forme di une notizie gjornalistiche». In particolâr, a rindi popolâr il tiermin a son stadis lis elezions americanis dal 2016, culminadis cu la vitorie a sorprese di Donald Trump.
◆ Ma ce diferenzial lis fake news atuâls de disinformazion che e je simpri esistude? Il prin element al è la capacitât di tocjâ la dimension emotive e profonde dal letôr. Il secont al è il lôr leam strent cuntune tecnologjie: i social media.
◆ I esperts a definissin il spazi sociâl ibrit là che o vivìn di une cuindisine di agns cul tiermin «interrealtât»: chel che o fâs intal mont digjitâl al à une influence direte sul mont fisic e vicevierse, nol impuarte che jo lu vueli o no. In chest ambient, lis fake news – o “bufulis” – si difondin sîs voltis plui sveltis des des notiziis veris.
◆ La proliferazion des fake news e je dovude a carateristichis precisis dal social media. Prin di dut, l social media tant che Facebook a crein silos sociâi, o sedi contignidôrs di utents cun carateristichis sociâls similis, di vendi ai inserzioniscj. I utents impresonâts intai silos a visualizin contignûts selezionâts su la base des preferencis che a àn esprimudis midiant i ‘Mi plâs’. Il risultât a son veris «cassis di risonance» là che i utents si scambiin informazions fasintsi eco un cun chel altri. In secont lûc, in cuindis agns la atenzion medie intant de fruizion dai contignûts digjitâi e je calade dal 50%, passant di 12 seconts a 8 seconts par ogni contignût: un timp fintremai plui bas dai 9 seconts che al pues rivâ un pes ros. Infin, cemût che al à contât Sean Parker, za president di Facebook, i social media a son stâts costruîts par «aprofitâ des vulnerabilitâts de psicologjie umane» cuntun mecanisim che al cree dipendence tant che une droghe.
◆ Cemût sorevivi aes fake news? Il compit plui impuartant nus tocje a nô citadins, che o varessin di impegnâsi par rinfuarçâ il nestri spirt critic, prin di dut disativant il pilote automatic che dispès nus vuide intant che o mateìn sui social. Par fâ chest, si à di controlâ midiant di apps di pueste, disponibilis par iPhone e Android, par trop timp che o doprìn il nestri smartphone: se par une setemane il timp medi intune dì al passe lis trê oris, alore o vin di cirî di ridusilu.
“Fake news” al è un volum cuntune vision ample, ma no tecniche o specialistiche, conseât soredut a cui che al è in prime linie inte bataie cuintri lis bufulis: gjornaliscj e insegnants. In ogni câs, il test al è acessibil a ducj, a ben che i cjapitui centrâi – dedicâts ae formazion des comunitâts digjitâls – a domandin un sfuarç discret di comprension. ❚
“Fake news”. Vivi e sorevivi tal mont de post-veritâtMatteo Baldan
Intal so libri sul KGB, il gjornalist american John Barron (1974) al conte tal detai cualchi esempli de ativitât dal Dipartiment D – dulà che D al sta par dezinformacija (disinformazion) – e tra chei la «operazion svastiche». La vilie di Nadâl 1959, a son saltadis fûr sui mûrs de sinagoghe di Colonie lis svastichis nazistis dutune cu la scrite «I todescs a domandin che i ebreus a ledin vie». Chest event al à inviât intai doi mês dopo une schirie di plui di 833 compuartaments discriminatoris cuintri i ebreus, gjenerant un fuart sintiment antisemite. Cu la fin de vuere frede e cul la colade dal mûr di Berlin, si è scuviert che daûr di cheste operazion al jere il Dipartiment D, e in particolâr il so comandant, il gjenerâl Ivan Ivanovich Agayantis.


text:
Archivio 08/2017 – La Patrie dal Friûl
CJARGNE. La mont. Il mont des bergjos Mostre Fotografiche di Gigliola Dipiazza – Prât............
Tal mês di Lui e je stade screade, te Cjase dal Popul di Prât, la mostre fotografiche di Gigliola Dipiazza di Tualiis ‘La mont – il mont des bergjos’, che in Setembar e vierzarà il so barcon su la mont a Denemonç. ‘E je une mostre che nus rimande aes nestris lidrîs’, e à dit […] lei di plui +
O sin lâts a viodi il biel spetacul Mamui, Schiribiç Mataran in Musiche al Mittelfest 2107............
Il spetacul Mamui e jere la opare par furlan “in cartel” al Mittelfest 2017. Al è stât volût e sostignût de Provincie di Udin e, come che al à dit Fabrizio Pitton, President dal Consei Provinciâl, che al à vierte la serade cui salûts dal President Fontanini, impegnât tal forest, e sarà forsit la ultime […] lei di plui +
COGNONS DAL FRIÛL............
Midiant de storie dai cognons furlans, si fâs ancje la storie dal nestri Friûl. Une vore a son nassûts di stranons dâts aes personis e, po dopo, aes fameis. Chest mês us proponìn 6 cognons che a nassin di stranons che no sarès tante braùre di vêju. I letôrs che si clamin cussì, no se […] lei di plui +
La piçule riprese dal setôr nautic in regjon, cu la rêt des marinis plui grande in Italie............
«La riprese e je, ma ancjemò debile e il dam che il decret Monti dal 2011 al à fat cu la introduzion de tasse di stazionament – ancje se cumò e je stade gjavade – al è stât grant, massime par vie che al à rinfuarcît une forme di criminalizazion tai confronts di chei che […] lei di plui +
Pai cartei in trê lenghis, nissune rispueste de Saf............
Intant, de Saf no rivin rispuestis par sclarî cemût mai che la societât che e gjestìs il servizi di traspuart locâl su gome e vedi decidût di gjavâ il furlan cuant che si è cjatade a mandâ in stampe la gnove cartelonistiche. Come che o vevin contât tal numar precedent, in chê ocasion diviersis realtâts […] lei di plui +
Furlan intai traspuarts, il biel esempli de Fuc: a son par rivâ i biliets in lenghe............
Di une bande e je la Saf che e gjave la cartelonistiche ancje par furlan, di chê altre la Fuc (Feroviis Udin Cividât) che invezit e invie il Tren des lenghis dulà che la lenghe furlane e je plui che protagoniste. Si fevele simpri di traspuart public locâl, ma dal sigûr se di une bande […] lei di plui +
Cecot in Cjamp? La rivoluzion di Lui............
La gnove e je di chês che a fasin scjas: Sergio Cecotti al è disponibil a cori pes regjonâls dal an che al ven. Al à spietât fintremai ai 14 di Lui, inovâl dal atac ae Bastilie di Parîs, par proponi une operazion che e sarès pardabon rivoluzionarie: vuidâ une coalizion teritoriâl che e ledi […] lei di plui +
Avost 2017............
AVOST – PRIME PAGJINE. EDITORIÂL – Turisim: une storie dute di contâ / (L)INT FURLANE. Jus soli ae furlane / Cecot in Cjamp? La rivoluzion di Lui / PAGJINE 2 – Furlan intai traspuarts, il biel esempli de Fuc: a son par rivâ i biliets in lenghe / Pai cartei in trê lenghis, nissune rispueste […] lei di plui +
Elena Ledda, vôs de Sardegne: O vin di tignî cont de nestre essence.............
Fevelâ di musiche e Sardegne vuê al è impussibil cence vê iniment Elena Ledda (Selargius, ai 17 di Mai dal 1959). Dote naturâl, studi e ricercje, une cariere liriche lassade in bande par dedicâsi ae musiche tradizionâl cun grandis colaborazions internazionâls, ma ancje impegn atîf te politiche cuntune fuarte cussience identitarie, Elena Ledda ancje chest […] lei di plui +
(L)INT FURLANE. Jus soli ae furlane............
✽✽ Cui plui dal nestri popul aial dirit di peraule su la cuistion dal “jus soli” che tant si è polemizât intal dibatiment politic tra i partîts talians? ✽✽ Nô furlans o sin la dimostrazion storiche di chest fenomen, no tant intes sôs implicazions juridichis ma ben inte sostance des robis. Ce sino, di fat, […] lei di plui +
EDITORIÂL – Turisim: une storie dute di contâ............
Chel che o stimi il plui grant dai problemis dal turisim de nestre Regjon e je la mancjance di specificazion dal prodot Regjon, tant plui se si cjatisi tal mieç di concorints plui agressîfs: il Venit pe art, Trentin, Carinzie, Slovenie e Cravuazie pal ambient. _Probleme presint di simpri, tant che la Regjon e je […] lei di plui +


text:
LA POESIE DI FEDERICO TAVAN – Scuele secondarie di prin grât di Paulêt – I.C. Faedis
Traviers la figure di Federico Tavan, poete di Andreis e esponent di rilêf dal Circul Menocchio di Montreâl, si à volût svicinâ i students ae ricjece e ae molteplicitât dal panorame leterari e poetic de nestre regjon. La figure dibatude di Tavan, poete ecentric e disregolât, e soredut i tescj poetics che a son stâts sielzûts a son plens di di riferiments umans e emotîfs, sugjestions, domandis profondis, considerazions e riflessions che ben si adatin a jessi acetadis e capidis dai fantacins, che a stan ancje lôr vivint un periodi di grancj interogatîfs e di ricercje di significât. Daspò di vê capît e analizat i tescj, di fat, lis poesiis a son stadis dopradis dai students tant che fonde e ispirazion par diviersis ativitats e creazions a nivel di produzion artistiche e leterarie.
Il percors al è stât ancje progjetât par promovi la educazion bi-plurilengâl e par svilupâ il plurilinguisim tant che competence individuâl e un tra i valôrs di fonde in cjamp educatîf e didatic.
La mape
La mappa
I materiâi


text:
Dulà lâ par...
Al è un strument pensât pal citadin, prontât in mût che la ricercje dal "dulà lâ" par sodisfâ i propris bisugns e sedi semplice e imediade. Dopre il motôr di ricercje par scuvierzi cualis che a son lis sedis aziendâls che a eroghin i servizis di to interès, dulà che si cjatin e cemût che si rive. al va indenant
Dedicât a / Avigniments de vite
Ogni contignût di chest sît al è classificât su la base dal target di utence che il contignût stes al è dedicât, e su la fonde dal avigniment de vite che si fâs riferiment. Chest al permet di semplificâ al massim la individuazion des informazions che a interessin. Cheste pagjine e met a disposizion struments specifics di ricercje basâts su cheste classificazion. O viodarês che cjatâ fûr ce che us covente al sarà une vore facil. al va indenant
Farmaciis
Lis farmaciis publichis e privadis, ponts di fonde dal servizi sanitari, a judin al jonzimint dai obietîfs di salût publiche lavorant in rêt cun chei altris professioniscj sanitaris. al va indenant
Miedi
Ciristu un miedi di midisine gjenerâl o un pediatre di libare sielte? Chest motôr di cercje ti judarà a cjatâ un miedi inte aree di competence de nestre Aziende. E po dopo ti pandarà lis sôs direzions e i oraris dai ambulatoris. al va indenant
Emergjencis e 118
118 al è il numar telefonic, unic su dut il teritori nazionâl, di riferiment par ducj i câs di domande di socors sanitari intune situazion di emergjence-urgjence. al va indenant
Telesocors e Teleassistence
La Teleassistence e je un servizi de Regjon Friûl Vignesie Julie, gratuit o semigratuit su la base dal redit. Al è un aiût in plui par cui che al vûl vivi sigûr e protet a cjase sô, savint di podê simpri fâ cont su cualchidun, disponibil e pront in cualsisedi situazion di bisugne o di emergjence, 24 oris su 24. al va indenant
Continuitât assistenziâl (Vuardie mediche)
Servizi di continuitât assistenziâl: lis Aziendis a organizin lis ativitâts sanitariis par sigurâ la realizazion des prestazions assistenziâls teritoriâls che no si puedin rimandâ, in particolâr di gnot tai dîs di vore, e intai dîs festîfs. al va indenant
Pai citadins tal forest
Informazions par viazâ sigûrs. I viazadôrs a puedin cjapâsi cure de proprie salût cognossint i pericui e informantsi su lis misuris par protezisi tai ambulatoris di medisine dai viazadôrs. al va indenant
Educazion sanitarie
Informazions utilis di educazion sanitarie: depliant, opuscui informatîfs, là che al è pussibil cjatâ notiziis inzornadis al va indenant
Pazients e visitadôrs
Dutis lis informazions che a coventin pal ricovar e pe visite dai pazients ricoverâts. al va indenant
Prestazions
Call Center: Numar unic par salût e sociâl
Citadins forescj
Citadins forescj in permanence temporanie o che a stan regolarmentri in Italie al va indenant
Servizi Civîl Nazionâl
Un an che ti cambie la vite al va indenant


text:
Signôr de Sense,
che tu sês sparît dal nestri mût di jessi
par sparniçâti dapardut, in cîl e in tiere,
par jessi presint: tes personis e tes situazions,
par jessi vîf : in nô e in dutis lis nestris zornadis.
Tu tu i dâs il savôr dal cîl,
a cheste nestre tiere
e a cheste nestre storie
par ch’o ti sintìni dongje, simpri e dapardut.
Tu tu puartis cun te, là su tal cîl,
cheste nestre tiere e cheste nestre storie:
par vierzinus ‘ne puarte sul nestri avignî,
che si palese come une strade,
plene di une Lûs che nus mene
là che il nestri cûr al brame;
parcè che o sin partîts di là
par vivi su la tiere,
ma cu la nostalgjie di là,
cirint: bielece, grandece, eternitât e amôr…
E dome là, chest nestri cûr,
al podarà polsâ, jemplantsi di te
che tu sês dut ce che nô o bramìn!
E, se tu âs vût tant gust di fâti om,
nô o vin tant gust che mai di jessi Diu!
E tu, Signôr de Sense,
tu sês la nestre strade.
AMEN. (Lc 24,46-53)


text:
09 marzo 2006
Temperadure in aument ancje in Place a Maian...
Il timp al cor e a son passât bielzà cinc agns...
Cussì si torne a votâ ancje a Maian.
E se vuê al jere un tic nulât, chest nol vûl dî che il clime eletorâl nol tachi a scotâ ancje culì, anzit…
Se la sfide tra lis dôs part plui grandis (centridrete e centriçampe) e semee definide cu la riproposizion dal Sindic di cumò Zonta cuntri Molinaro, nol è dit che al ultin moment e sedi cualchi gnove jentrade te corse pe incarghe di Prin Citadin…
1 commento:
- thermonuke ha detto...
-
mago merlino al ere un pote....
- 13/3/06 23:13


text:
la SAPIENCE e i siei conseis
Atent ai sbilissaments de sdrondine
7 1 Fî gno, ten cont des mês peraulis,
ten dongje di te i miei ordins.
2 Ten cont dai miei ordins e tu vivarâs,
e il gno insegnament tanche la lûs dai tiei vôi.
3 Tachiju tor dai tiei dêts,
scriviju te breute dal to cûr.
4 Disij a la sapience: “Tu tu sês mê sûr”,
clame amie la inteligjence,
5 par tignîti vuardât de femine di chei altris,
de foreste, ch’e dopre peraulis che ti incjàntin.
6 Sul barcon de mê cjase,
a traviers dal ristiel jo o cucavi
7 e o ài viodût fra i malmadûrs,
o ài lumât fra i fantats un zovin cence sintiment.
8 Passant pe contrade ad ôr dal cjanton
al stave lant viers de sô cjase,
9 sul imbrunî, dopo lât jù il soreli,
tal cûr de gnot e de scuretât.
10 E ve’ une femine che j va incuintri,
sdrondine te munture, vuaite in tal so cjâf,
11 tabajote e malcujete,
in cjase i siei pîs no rìvin a stâ.
12 Mo su la strade, mo in tes placis
e daûr di duc’ i cjantons e sta in paisse.
13 Lu brinche, lu strenç,
cun muse rote j dîs:
14 “O vevi di ufrî sacrificis;
juste vuè o ài sodisfats i miei avôz;
15 par chel o soi jessude e ti soi vignude incuintri,
cun chê di intivâti e ti ài cjatât.
16 Cun tapêts o ài furnît il gno stramaç,
cun tapêts di fîl dal Egjt.
17 O ài spargotât il gno jet di mire,
di aloe e di cinamon.
18 Anin! Incjochinsi di amôr fint a buinore,
gjoldìn insieme dut il nestri gust.
19 No ài om in cjase,
al è partît par un viaç lontan;
20 al à puartade daûrsi la borse dal arint,
al tornarà cjase dome tal colm di lune!”
21 A sun di bati e di tornâ a bati jê lu plee,
sbilissanlu cu la sô batule lu imbambinis.
22 Lant daûr di jê, il matucel
al è strissinât tanche un bo in becjarie
e come un cerf ch’al è cjapât tal laç,
23 fin che une frece no j slambre il fiât;
tanche un ucel ch’al plombe tor de rêt
e che nol sa che si trate de sô vite.
24 Cumò mo scoltimi, fi gno,
sta atent a lis peraulis de mê bocje.
25 Nol à di straviâ il to cûr, lant pes sôs stradis,
no sta pierditi par mai in tai siei trois.
26 Unevore di lôr jê ju à ferîts a muart,
i plui fuarts a son colâts duc’ par mans di jê.
27 La sô cjase e je la strade par chel altri mont,
e va jù drete in tai palaçs de muart.


text:
Istât da Agne Lene
Cun dute le canae ch’a ‘nd ere da Agne Lene cheste Istât, par fuarce che cualchi acident a scugnive rivâ.
– La Zizi a jere colade e a si jere rote il nâs e no podeve plui maridâsi seben ch’a veve bielzà vot agns.
– Il Nino al si jere brusât il gargat crodint di bevi vin intune butilie di asêt e al jere restât cence vôs seben che nol veve vût mâl.
– Il Paride tignût a diete, par vie di une malatie che di sigûr a veve sô mari, al jere restât cence mangjâ par vie che le gnot al eave te cjanive a roseâ salam e çuç di mont
– Il Vigjut det il Nonçul parcé ch’al à simpri zuiât a fâ le messe par sunâ lis cjampanis, invezit chest an al à zuiât al dotôr e al veve mitût une aspirine te surisute di sô cusine par vuarî il so nâs. joissus!
– I plui trancuils a someavin sei i doi zimui ch’a lavin simpri a pescjâ tal Dean fin cuant che si son fats cjapâ a spiâ lis copiis di morôs te glerie e da pescjadôrs a son deventâts pecjadôrs.
– Il plui brâf al sarès stât il Beput ch’al veve chê di spacâ lens ogni di ma dopo doi dîs al veve sbaliât il colp e il massanc invezit di finî sul çoc a i ere rivât tal zenoli.
Agne Lene, jenfri il disperâ e il riduçâ e rivave istès a calmâ lis maris e i paris ch’a si cavilavin pai fruts e i fruts che si cavilavin par un nuie seben la Nini si jere barufade cuntun vicin parcé che al infilave ‘ne canucje tal cûl des ranis e po al sofflave fin a fâlis sclopâ. Joiii! Sorte che e veve vinçût jê se no’ chel voli neri cuissà trop che i varès durât.
L’unic da calmâ nol jere un frut ma Checo il marangon, il vicin ch’a si lamentave che le mularie i veve robât plui di doi chilos di clauts. Naturalmentri, agne Lene a zurave de inocence dai fruts e lôr a zuravin che no vevin mai tocjât nissun claut. Ma il Checo sêti ch’al lave a cirî i clauts par vê un cafè o a bevi un café par podê tirâ fûr chê dai clauts, a nol dave pâs a di nissun.
Siché l’Istât e scomençave a lâ jù di brut e finalmentri, une gnot, al jere vignût un burlaç a sfredâ le atmosfere e calmâ i gnièrs. La dì dopo, daûr di cjase al someave che le pâs e fos tornade dopo une lungje vuere. Jenfri dutis lis robis ribaltadis dal vint e bagnadis dae ploie a si jere scuvierzût che un nît al jere colât dal cjariesâr. Un nît fat dut di fier e di pantan. Di fier?
Si, al é propit cussí che il Checo al à podût recuperâ ducj i soi clauts robâts daes chechis par fâ il nît.
Anin a bevi un cafè. I disè agne Lene. E il bepi al acetà par vie che s’a no era stada la sô canaia, las checas a vignivant dal so cjaresâr.
E… E al é cussi’ che Checo il marangon al é stât ribatiât Checo das checas.
di Jaio Furlanâr
#259


text:
Çurçuvint
Çurçuvint al è un comun che al dì di vuê al fâs part de provincie di Udin e al à 770 abitants.
Geografie[cambie | modifiche il codiç]
Çurçuvint, logât inte Cjargne a 607m, e jè la puarte d’entrade de Val Cjalde ch’e coleghe il Cjanâl di San Pieri al Cjanâl di Guart passant par Monai. Il comun al è componut es frazions di Çurçuvint di Sore, Çurçuvint di Sot e des localitâts di Cjandelin, Coste e Vidâl.
Storie[cambie | modifiche il codiç]
L’origjin dal non no è ancjmò dal dut sigure e e dà vite a diviersis interpretazions, cualchidune che e fâs riferiment a sô posizion in sorêli e parade dal vint (dal latin circum venti agunt), altris che disin di une antighe arimanie longobarde. Di sigûr il puest al ere cognossût pal fat che al ere zone di passaç e di colegament no dome pe Val Cjalde, ma encje pe vecje strade Vie Julie Auguste che da Aquilee e rivave sù fintramai al Pas di Mont di Crôs e pò e leve indenant pe Austrie. Al samee che une volte e si cjatàs une borgade inte Mûse, propit subit disore dal simiteri di vuè, che par vie di un grant slac e jè stade netade dutune cu la borgade di Cente. Cun ogni probabilitât i prins cjasàis a son stâts chei di Cjavrìas e di Cjamarinùs. Tal 1200 e ven citade tai documents la vile di Cueste (vuè frazion di Çurçuvint cun Vidâl, Cjandelìn e Fascin). Un document ch’al puarte la date dal 1275 al fâs riferiment ae glesie di San Martin; al va det che la Plêf di San Martin e jè l’uniche te valade dal Bût a no dipendi da Plêf di San Pieri di Zui. Lis melodiis dai cjants di glesie (gjespuis, salmos, e v.i.) àn la stesse cadence di chês de Plêf di Guart di Davâr; di fat Çurçuvint al colave sot la gjurisdizion da Plêf di Guart. Cuant che cheste Plêf a è passade sot de Badìe di Mueç ancje la glesie di Çurçuvint e à fate la stesse fin. I predis in cure di animis a vignivin nomenâts dal Abât o miôr a vignivin presentâts ae comunitât parcèche i cjaufameis des dôs vilis a vevin il dirit di sielgisi il lôr predi (jus patronatus). Soprimude la Badìe di Mueç (dopo il 1728) la glesie di Çurçuvint e no jè stade sogjete a nissune Plêf Mâri e ai 7 di setembar dal 1794 il Vescul di Udin, tignint cont dai vecjos documents e da impuartance storiche da glesie, i à dât il titul di Plêf e ai predis chel di Plevan. Tal 1912 il Vescul Rossi al à metût inpîs il Vicjariât di Paluce, al à distacât Çurçuvint dal Arcidiacunât di Guart insedantlu te nove foranie di Paluce dulà ch’al è ancjmò vuè. I agns miôr pal paîs a son chei ch’a van dal XVI al XVII secul, difat si puedìn viodi ancjmò bielis cjasis di chê epoche insioradis cun lavôrs in len, in tof lavorât e in fier batût. Çurçuvint al pues contâ suntun biel patrimoni rurâl architetonic tipicamenti cjargnel recuperât e comedât daspò dal taramot dal 1976. Tal 1916 cuatri alpins, ducj furlans, a son stâts fucilâts tal sagrât de glesie di Çurçuvint. Chi sot a son ripuartâts i nons di chescj cuatri puars alpins, che 80 ains daspò de lôr muart a son stâts clamâts inocens:
- Silvio Gaetano Ortis, di Paluce
- Angelo Massaro, di Manià
- Basilio Matiz, di Tamau
- Giovan Battista Corradazzi, di For Disore
Di viodi[cambie | modifiche il codiç]
- Mulin di Badai Une volte jentrâts tal paîs, su pe diestre, a si viôt une costruzion basse cul tet di cops: e si trate de sie e dal mulin di Badai. La costrusion e jè une vore vecje al si dîs ch'e sedi dal XVII secul, date gjavade dai documents di concession par podê doprâ l’aghe de Bût. Un timp si cjatavin, oltre ae sie, ancje doi mulins: un, cuntune muele di clap par masinâ farine di flôr (doprade par fâ il pan) e chel altri cu la muele in tof par masinâ la farine da polente.
- Farie di Checo E jè un laboratori di fari dal dut restaurât e mudât in piçul, ma interessant musei. Lis sô origjinis a si piardin te gnot dai timps, ma tes cjartis si cjate nominade la farie bielzà tal 1426; a à lavorât fintramai al 1966, cuant che une gruesse plene de Bût la ruvinà. Il propietari, Candido Silverio, al à regalade la struture ae Comunitât Montane de CJargne che à proviodût a tornâle a metile in sest e funzionant come un timp. Biele da viodi la fusine complete di ducj i imprescj movûts dae fuarce da l’aghe: il soflet, la muele par guçâ, il mai; interessant il piçul laboratori cu la mostre dai imprescj di lavôr e dal campionari da produzion de farie. Difûr si viôt il vagn cun dut ce ch’al coventave par diregi l’aghe, vêr motôr ch’al faseve movi ducj i imprescj da farie. La Farie di Checo si pues visitâ telefonant al n. 0433778407.
Steme comunâl[cambie | modifiche il codiç]
La Rose dai vints e rivuarde l’etimologje dal non circum venti agunt ven a jessi ‘circundât dai vints’. Il Gjal al riclame la dipendence da glesie ae antighe Badìe di Mueç fondade dai fraris dal ordin di San Gjal, ch’a vignivin dal cjanton de Svuizare ch’al puarte il stes non. Il font ros e blu: a son lis dôs frazions di Di Sore e di Di Sot che par une volte a davin vite a doi comuns e che Napoleon di doi a ‘nd’à fat un.


text:
Un voli su lis lidrîs e chel altri su la internazionalitât: Folkest 2017 al conferme di jessi un pont di riferiment pe culture de nestre regjon e chest an “al sofle” su 39 cjandelutis cun tantis novitâts.
Di fat, vegnin di ogni bande dal mont i artiscj che, come ogni Istât dal 1979, a animin i tancj palcs di Folkest, il principâl festival che al esplore lis musichis e lis culturis dal mont, chest an in program dai 22 di Jugn ai 12 di Lui, cun ancje cualchi altri impuartant avigniment sucessîf.
Une anteprime significative al festival e je stade a Ospedalet di Glemone cuntune serade dute al feminin, che e à tornât a cjapâ in maniere ideâl il focus dal an passât dedicât ae Sardegne, cu la presince di Ambra Pintore cul so cuartet, za vincidore assolude di Sunâ@Folkest intal 2015. Cjantante, atore, condutore, Ambra e je une artiste complete: Terre del ritorno al è il so secont disc, presentât propit a Folkest, prodot di S’Ard Music. Une evoluzion significative pe cjantante, autore dai tescj e des musichis, par dîs storiis che a viazin in sart, sicilian, puliês, francês, inglês supuartadis des melodiis jazz di un sax, des sugjestions des launeddas, dal country di une sunete.
Sul stes palc e à sunât ancje la zovine Martina Iori, fassane doc al pont di favorî il so ladin ancje intes cjançons che e scrîf, tant che intal so prin album Amore e Buscofen.
Martina Iori, di Alba di Canazei, e à scomençât a vot agns rivant tierce al Zecchino d’oro, cence plui lassâ il mont de musiche e vincint tal 2014 il Suns Festival a Udin cu la cjançon Via con mia musega. E cumò si cjate, a dome 21 agns, cuasi laureade in violin al Conservatori di Bolzan e e parone ghitare, flaut, piano e ukulele.
Par cognossi dut il program di Folkest al è il sît www.folkest.com dut par talian, inglês e furlan, in graciis de colaborazion cu la ARLeF che e à finanziât ancje il stand e il materiâl divulgatîf in lenghe furlane che al sarà distribuît al public, adun cui libris di Glesie Furlane e il nestri mensîl.
✒ Redazion


text:
75 i progjets acetâts pal Bant Arts Senichis de Fondazione Friuli par teatri, danze e musiche, che cun chel a son stâts metûts a disposizion 500.000 euros par valorizâ la produzion artistiche locâl pal tierç an consecutîf.La Fondazion si è duncje confermade tant che un ent tra chei che plui a sostegnin lis iniziativis artistichis di ecelence dal teritori, li che al interven aromai di 25 agns.
Il stanziament al sosten iniziativis intal cjamp des arts dal vîf, tant che rapresentazions, premis o concors teatrâls o coreutics, spetacui di musiche fats dal vîf, stagjons teatrâls, musicâls o di danze. Il contribût al podeve rivâ al 35% dai coscj preventivâts e a 35.000 euros di cuote massime par ogni domande.
Destinataris dal bant, associazions e fondazions che a àn la lôr ativitât principâl tai ambits musicâl, teatrâl o coreutic, ents locâi e istitûts didatics di alte formazion in chescj setôrs.
Il progjet che al à vût plui fonts al è chel de Associazione Amici della Musica Salvador Gandino di Purcie pal XXVIII concors internazionâl Città di Porcia (25.000 euros).
Par progjets che a àn a ce fâ cu la lenghe furlane, fonts pe Associazion Teatrâl Furlane par ATF trenta fest – festival dal trentenâl de associazion teatral furlane, il Coro Panarie pal spetacul Mamui (recension sul nestri mensîl di Avost, ndr), la associazion Lenghis dal Drâc – Amîs di Onde Furlane par Falu par furlan.
✒ Redazion
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
Fermentazion
La fermentazion a è un procès biochimic, cognossût za prime di Crist par produsi il vin e la bire. Durânt la fermentazion a aumente la cuantitât di diossit di carboni. I efiets dal diossit di carboni a si son scuvierts dome in tal 17m secul, e ducj i particolârs a son stâts scuvierts di Louis Pasteur in tal 19m secul. Pasteur al à scuviert, che durânt la fermentazion – in condizions anaerobichis - il zucar al forme alcul etilic e diossit di carboni.
A si è scuviert tai agns vincj che cuant che il glucosi si trasforme in acit latic tai muscui, al forme dalis sostancis similis a chês de fermentazion dal forment. Chest al dimostre che il levan a nol è indispensabil par la fermentazion. La scomposizion dal zucar – il glucosi – a è stade descrite in mût esaurient pe prime volte in tai agns trente.
Al dì di vuê a si sa che la fermentazion a no è atri che un procès par produsi energjie intune celule. Durânt chest procès i materiâi plens di energjie a si trasformin, mediânt procès anaerobics, in moleculis a bas valôr energjetic. I enzimis catalizâts di solit a si cjatin tal citoplasme de celulis. Il prodot primari di cheste reazion al è l'adenosin trifosfât (ATP). Un atri prodot al è il piruvât.
A si po produsi cule fermentazion:


text:
E je stade firmade ancje pal 2010 la convenzion jenfri Regjon e sede RAI dal Friûl-Vignesie Julie, che e permet la realizazion e la metude in onde di programs in marilenghe sedi in radio che in tv. Daspò di un an sperimentâl, al è stât decidût di dâ continuitât al progjet partît tal 2008.
La decision e je stade chê di confermâ la trasmission radio di atualitât Vuê o fevelìn di…, che e va in onde dôs voltis in dì, aes 12.20 e aes 15.15, tai moments di massime scolte, e che e à une buine audience. 200 mil euros par 47 setemanis di metude in onde.
Dongje di chest, la RAI e à autoprodusût trê gnovis pontadis di 25 minûts ognidune de Pimpa, il dissen animât di Altan che al à simpri tant sucès jenfri grancj e piçui. Trê storiis mai viodudis nancje par talian, une biele esclusive cun cualchi novitât rispiet al passât: l’ûs des varietâts. Come simpri, lis trasmissions pe television a van in onde la domenie matine aes 9.45, un orari pardabon pôc fortunât.
SPIETANT ROME_ In spiete che a Rome si decidin a garantî i dirits des minorancis te radiotelevision publiche, chest al è ce che si rive a realizâ cu lis fuarcis regjonâls.
Ma a la int, come che a mostrin i scandais, i programs par furlan i plasin e alore al sarès ben che a fossin a disposizion di ducj cun mancul fature. E je ore che i sîts Internet ju metin a disposizion tant che podcast, come che al sucêt pe plui part des trasmissions, soredut radio. Al pâr che cheste e sei la strade e che, in curt, si ju cjatarà sul sît de Regjon.
AL RIVE IL DIGJITÂL_ Ma cheste no je la uniche novitât. Ancje chenti, tor de fin dal an, si passarà al digjitâl, un moment fondamentâl, une oportunitât che lis lenghis minorizadis no puedin pierdi. L’obietîf al è chel che la rêt 3bis e deventi rete 4, di mût che si podedi viodile in dute la regjon, e di disfrutâ chest spazi par cressi il numar di programs tes trê lenghis tuteladis.
Tal ultin, la Regjon e lavore ancje par che part de cuote des oris di trasmission radio di competence de sede RAI locâl – che cumò a son par talian – e puedi sei fate par furlan. Il contat cul Dipartiment de editorie al è stât cjapât, si reste in spiete di une rispueste. Al è clâr che il probleme plui grant al reste chel dai coscj.
Dilunc dai agns, RAI e Regjon a àn lavorât in sintonie, cun grant impegn, e i risultâts a son stâts bogns. Daûr dal Diretôr Collini, la RAI e à capît la impuartance di afermâ il dirit dai furlans di doprâ la lôr lenghe te television publiche. La sperance e je che chest dirit al vegni metût in vore.
Federica Angeli
ATUALITÂT. RAI e lenghe furlane............
E je stade firmade ancje pal 2010 la convenzion jenfri Regjon e sede RAI dal Friûl-Vignesie Julie, che e permet la realizazion e la metude in onde di programs in marilenghe sedi in radio che in tv. Daspò di un an sperimentâl, al è stât decidût di dâ continuitât al progjet partît tal 2008.


text:
Parsore chi la locandine dal event, si tache aes 18.00 cu la screadure de Sale de Comunitât e aes 20.00 cui Cjastrons… Nô o varessin ti tacâ aes vot e mieze e o sin za pronts e in bore!
Ce contìno a San Marc
7 coments On Ce contìno a San Marc
-
Us spietin ducj seneôs. Grazie de vuestre partecipazion.
-
Graziis pai leams metûts tal scrivi. O soi lât dai Cjastrons par viodi. Avonde simpatics ma no an metût i leams ancje lôr. Pecjât che ches fair-play nol sêti di mode.
-
-
-
Il plasè di viodi che le ostarie e scomence a vendi vin in place, e ancjemò tal biel paisut di Sant Marc, mi met un plasè mostro, ancje pal fat che Sant Marc al è un paisut simbol par il manteniment di tradizions furlanis,baste viodi le plazute di don Adriano.Cui miors auguris di buine riuside, Lussian


text:
Sîs di sîs
Rivade par le jentrade denant dal Bosco Romagno, jenfri i comuns di Prepot, Cividât e Cuar di Rosaç, a veve cjapât subit le drete, saltant roiuç e bancjutis, fin a fermâsi tal mieç di un prât, la che sîs arbui centenaris a metevin dongje une sorte di cercli.
Che besteute, che altri no jere che un dai plui antîcs sbilfs furlans, e veve començât cussì a tucâ ta ogni tronc, trê voltis, come le lancete di un orloi ch’a côr par contrari.
Pene finît il tierç zîr issio che le gnot, bielzà clare pa le lune gnove e taronde picjade in cîl, a pareve sclarisi ancjemò di plui, par un lusôr che di ognidun dai troncs al pareve butâ fûr.
Tal plui fin dai arbui, framieç l’edare che cuvierzeve le scusse, a si è tacât a viodi une grumbule saltà fûr adalt adalt; une grumbule che cuasit subit a cjapât le fate di une muse di len, scure e plenis di grispis. Di lì a pôc, come se une vene dal arbul, lungje metris e metris, a ciris di saltâ fûr, al veve començât a cjapà forme il cuarp di une femine altissime, che subit a veve començât a spacolâsi il lunc vistît neri.
– Di Sîs jo soi Le Lungje! – a veve businât cun t’une vôs sgrasaote, che mostrave agns fats almancul di trê numars.
Neancje finide le frase, tal tronc di front a si jere ripetude le sene, c’un di diviers che invezit di saltâ fûr une vecje altissime a jere comparide une femenute picinine tant che un frut di un pâr di agns, ancje se l’etât a jere su par jù le stesse di che altre.
– Di Sîs jo soi Le Curte! – a veve vuicât cheste, movint tor ator i braçs.
– Di Sîs jo soi Le Gruesse!
– Di Sîs jo soi Le Stuarte!
Chês altris dôs vôs a jerin rivadis cuasit insiemit, di dôs altris feminis, ancje chestis vistudis di grumalats neris, vignudis fûr di altris doi arbui. Une a jere dute imberlade, cun t’un braç lunc e un curt, un voli su e un jù, une orele piçule e une grande e vie indenant. Che altre a pareve une femine insinte di une femine insinte, une grum di frapis e ravais di no rivâ adore a viodi la che al començave il cuel e là che finive la panze.
Il sbilf, che intant si ere tirât in bande, al restave a gjoldi il spetacul da la comparizion, che ancje sa lu viodeve ogni mês, nol finive mai di maraveâlu. Par altri, al spietave lis ultimis dôs striis, ch’a no dome a jerin lis plui vecjis, ma ancje lis plui estrosis.
Di fat, come a no volè deludi il lôr unic amiradôr, al jere passât cualchi secont prin che ancje lôr tornassin dal len a le cjâr. La prime a jere stade Le Gobe, che jere saltade fûr dal len rodolant come un balon, vosant il so non come une sfolmenade prin ancjemò di fermâsi. L’ultime, come ch’a jere aromai usade, a jere comparide di un fuee, che si ere intacade a un’altre, e vie indenant a veve cjapât su dutis chês ca jerin lì ator, fin a fâ su une femenute che a viodile no tu i varessis dât un franc, ma che cuant che veve berghelât – Di Sîs jo soi Le Ledrose! – cun t’une vôs ch’a pareve un temporâl, a veve parfin fat colâ par tiere un pâr di çuitis che svualavin li ator.
– Come simpri di sedi la plui braurine, eh! – a i veve dit Le Gobe, tirant il cuel par rivâ a cjalâ par su.
– Ce discors! Soio o no soio la plui vecje?
– E la plui cagone – veve zontât subit daûr Le Curte, cu la so vôs lizere.
– Vêso sintût alc? Isal cualchi gjatut ch’al vai?
Ches altres a vevin ridût dutis insiemit, sgatarant e sgrasaiant. A sameavin une schirie di fantacinis cuant che tornin di messe, e a dî il vêr, chel al jere un moment ch’a vevin vivût pardabon, tancj e tancj agns prin.
A jerin ladis indenant cussì, a tichignâsi, par un pôc, fasìnt murì di ridi il sbilf, che ogni clâr di lune gnove al vignive a sveâlis. Dopo vevin fermât subit, parcè che e jere ore fâ fieste par rinovâ l’incjantesim ch’a lis faseve vivi jenfri il len.
Cussì, di lì fin sul cricâ dal dì, lis sîs striis dal Colio a vevin tacât a balâ e cjantâ, mostrant dut il lor
podê. Le Curte, a si ere rimpinade sui ramaçs plui alts e a saltave di ca e là deventant di volte in volte un uciel diferent. Mo un barbezuan, mo un falcuç, mo une schirie di passarins, mo une di çoris! Le Lungje, invezit fasìnsi verde e zale e lusinte, a si ere strissinade ta la jarbe, fintremai ca jere deventade un madracat di une famee ch’a no esisteve plui di mil e mil agns.
Le Gruesse e Le Stuarte a vevin tacât a zuiâ di bale, tirantsi di ca insom a là insom prin un gneur, dopo un fasan, e zontant a ogni zuiade une bestie diferente, si che l’aiar parsore chel prât a jere dut un svualâ di sghirats e pantianis, di viparis e magnis, di farcs e risaltis. A un ciert pont, parfin di bolps e cenglârs!
Le Gobe e Le Ledrose, invezit, a jerin plui cuietis. Lôr a stavin a cjalâ, sentadis par aiar, trabascjant litaniis in t’un furlan di altris timps, sporc di slâf e di todesc, intant che une nule di ragns e furmiis a i zirave ator, lant fûr e dentri dai vistîts, come a tignîlis su.
E propit lôr dôs a jerin chês che, prin che il scûr al scjampi, a si ritiravin par primis dentri il lôr len, cun che altris che vignivin subit daûr e il bosc, come une poçe dopo il sunsûr di un clap, ch’al tornave prest a cuietâsi.
Comments
-
23 Maggio 2008
…Tal to…:-)
-
23 Maggio 2008
Hoilà, simpri in forme tal ô contâ:-)
-
gelostellato23 Maggio 2008
fin che i mei fan a son pocs ma bunissims 🙂


text:
Ma esistie la lenghe sarde? Ce ise? Cuale ise la sô storie politiche e cuale la sô identitât sociâl? Cui aial reson intal dibatiment che si strissine dai agns Setante su la sô promozion e uficializazion? Ma si tratie di une vere lenghe o di dialets masse diviers tra di lôr? Isal just unificâle? Trops le fevelino? E cemût?
In chest libri si propon une voglade gnove, apassionade, documentade e clare su la situazion linguistiche de Sardegne. Par masse timp a son stâts difondûts lûcs comuns fals e ideis convenzionâls che a àn impedide une cognossince sientifiche, laiche, democratiche, serie, zovevule e ecuilibrade de lenghe storiche e di chei altris idiomis che a insiorin la Sardegne.
L’Autôr al met il letôr in cundizion di fâsi une idee su prejudizis e stereotips, dispès di origjin esterne, ma introietâts e dopo difondûts des classis dirigjentis ae societât, che a impedissin a vuê un plen recupar de diversitât linguistiche isolane. Chês che ur disin veretâts ´sientifichis´ de arcaicitât dal sart, de sô vicinance prossumade al latin, de incomprensibilitât mutuâl dai dialets, de sô ´anomale´ framentazion, de division convenzionâl e sfuarçade in logudorês e campidanês, de incapacitât di produsi tiermins modernis astrats o tecnics, de sô ´gjenuinitât´ popolâr oponude ae artificiositât leterarie, de impussibilitât di vê une leterature e un standard ortografic, a son analizadis e scandaiadis cun metodi razionâl. Une opare che e cîr di sdrumâ la idee dal sart tant che lenghe interessante dome pai glotolics: anomale, esotiche, stranie, dividude, grese, indesiderabile di un pont di viste sociâl, pericolose pes istituzions. Un lavôr che al cîr di tornâi al sart la sô normalitât di lenghe amade e fevelade dai sarts, intal rispiet di chei altris popui. ❚
C.R.
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
Il 2016 al è stât un an di inovâi, biei o bruts che sedin stâts. No vin sintût fevelâ però che o sin a 30 agns che la vacje furlane pezzata rossa friulana e je deventade pezzata rossa italiana. Nassude intal 1870 incrosant la vecje raze clamade Furlane cun la raze Svuizare Simmental, e je une vore preseade sei pe cjar che pal lat che e fâs. Cognossude di in chê volte come pezzata rossa friulana, cuntun decret dal 1986 di friulana e je deventade italiana.La vacje frisone e je restade frisone, mighe olandese, ancje se i frisons a son dentri di un altri Stât, e cheste tipicitât la cognossin ducj istès pûr no jessint la Frisie un Stât ricognossût.
Dome i furlans a son cussì bogns di fâsi mandâ lis lôr ecelencis in… vacje.
Ecelencis in vacje............
Il 2016 al è stât un an di inovâi, biei o bruts che sedin stâts. No vin sintût fevelâ però che o sin a 30 agns che la vacje furlane pezzata rossa friulana e je deventade pezzata rossa italiana. Nassude intal 1870 incrosant la vecje raze clamade Furlane cun la raze Svuizare Simmental, e je une vore preseade sei pe cjar che pal lat che e fâs. Cognossude di in chê volte come pezzata rossa friulana, cuntun decret dal 1986 di friulana e je deventade italiana.La vacje frisone e je restade frisone, mighe olandese, ancje se i frisons a son dentri di un altri Stât, e cheste tipicitât la cognossin ducj istès pûr no jessint la Frisie un Stât ricognossût.


text:
17 giugno 2006
Par tacâ ben la setemane
2 commenti:
-
-
christian tu as di dimi la che tu çiatis las video ça ma fat ridi a le simpatic tu dovresis metti pui spesc a fasi dismentee un poc i malors de la vie bisugne ridi pui spesc a pensi me bon coragio tuo zio penso que deve avere fatto pieno di errori ciao a presto daniele
- 17/6/06 20:21
- Christian Romanini ha detto...
-
Mandi Barbe, forsit o ai sistemât i problemuts cul modem, ma no ai la ciertece e cussì no soi tant presint in chestis zornadis. grazie pal salût e o soi content che ti plasi il gno blog. mandi mandi e sta ben!
- 20/6/06 23:46


text:
di MAURIZIO MATTIUZZA
«A son lâts vie saial», i dîs Eda, la fituâl dal plan disot, che al puest di fermâlu sù pes scjalis i à telefonât. «Sintial ce ben? Nancje un rumôr, dome un tic di television.»
«E cui saressial lât vie?» al domande Diego, slungjant lis gjambis tal sofà.
«Cemût cui?» i fâs la siore, «chei dal tierç plan, no. La famee di araps po, cun ducj chei fruts che a fasevin casin e a zuiavin di balon chi sot. O vin vût fevelât te assemblee dal condomini, no si visial che o jerin ducj dacuardi».
«Dacuardi di ce?»
«Di tirâ sù lis firmis dotôr, par provâ a sburtâ il paron di cjase, che i veve fitât l’apartament, a no rignuvii il contrat».
«Ah», al fâs il miedi seri, «e varessio firmât ancje jo?»
«Lui di persone no», i ribat chê altre, «ma la sô signorine, la sô morose insome».
«La mê morose?» Al domande lui trancuil.
«Sì, la sô morose, cu la deleghe. E cumò,» e va indenant Eda, cu la vôs dute contente, «cumò finalmentri e sarà finide cun chê peste di civolis pai coridôrs, par no fevelâ dal prât vere, dut drazât a lu vevin chei cancars. Par zuiâ di folbar al è il campo daûr de glesie, o no? Il zardin al è condominiâl.»
«Eh sì,» i rispuint lui, taiant curt, «il curtîl al è di ducj».
La mê morose, si dîs Diego, poiant jù la cornete; la femine che e je a stâ cun me Diobon. La prime volte che le mandi ae sentade dai condominos e va là e cence dîmi nuie a mi vote une robe cussì. Al è propit vêr, al pense, sintint come une gusele tal çarneli, la int a no si finîs mai di cognossile, nancje lant tal jet insieme. Di chês cinc canais, che fin îr a stevin doi plans sot di lui, Diego cumò, cussì daurman, al si vise ben dome di Tallal, il plui piçul. Chel che di Istât al veve simpri intor la maiute di Zidane.
«A nol è che o sedin sporcs, al è che lui no si le gjavarês vie mai, nancje cuant che al va tal jet», i veve contât une volte Chaïbia, la mari, scuintrantlu dongje dai garages. «Saial», i veve dite, «noaltris a no sin araps, o sin marochins; marochins berbers. Berbers tant che Zidane.»
«Angela, ce pensistu di fâ se e passe cheste gnove leç sui imigrâts?», al domande Diego a la sô fantate, tant che jê e gjave vie i plats de taule.
«Di fâ il gno dovê» i rispuint jê, «di denunciâju. Se un al è clandestin jo lu curi, ma daspò sta sigûr che lu segnali ai polizais. No isal just cussì Diego? Si sin fâts il cûl noaltris par laureâsi, par cjapâ la specializazion, altri che pierdi timp ator pes stradis come chei ca. E tu, che tu sês scuasit primari, ce fasarâstu?» i fâs jê
«O larai vie ancje jo, come la famee chi sot,» al dîs lui sec.
«Vie? Dal ospedâl?»
«No dome, Angela; propit vie, vie di dut; de nestre cjase e ancje di te, di chest paîs di ex emigrants cence memorie, plen di pôre e di int che a no rive plui a capî se a ‘nd è ancjemò un tic di umanitât inte vite che e sta fasint».
CONTECURTE. La maiute di Zidane............
di MAURIZIO MATTIUZZA


text:
La cuistion des centrâls e de lôr sigurece e je tornade in prin plan a nivel mondiâl dopo dal taramot di 9 grâts Richter che al à tibiât il Gjapon ai 11 di Març stâts e il tsunami che al è scaturît, copant almancul 27 mil di lôr su la cueste orientâl dal paîs e fasint dams une vore grivis al implant di Fukushima (l’acent al va su la “i”). La situazion no je nancje di meti cun chê che si ve in ocasion dal plui grâf incident nucleâr de storie, vâl a dî chel capitât ai 26 di Avrîl dal 1986 (juste 25 agns indaûr) te centrâl di Černobyl’, in Ucraine. Come in chê volte, i guviers dai paîs che a àn sul lôr teritori implants nucleârs o che a àn chê di tirâ sù gnovis centrâls si domandin ce fâ. In dì di vuê, i reatôrs atîfs in dut il mont a son 443, pe plui part tai Stâts Unîts, France, Gjapon e Russie. Di bande sô, la canceliere todescje Angela Merkel, subit dopo de tragjedie dal Gjapon, e à sigurât che il so guvier al larà indevant sul troi che al puartarà tai prossims agns ae dismission totâl des 17 centrâls inmò in vore in Gjermanie.
REFERENDUM_ In Italie il guvier al à fat un pas indaûr, lassant in bande il plan proponût dal esecutîf trê agns indaûr par tornâ ae produzion di energjie nucleâr.
E chest di là dal referendum che si tignì tal Novembar dal 1987, cuant che l’80 par cent dai votants si disè cuintri de costruzion di implants sul teritori talian. Viodint la intenzion dal esecutîf di tornâ al nucleâr, l’an passât si tacà a cjapâ sù firmis par dâi vôs di gnûf ae int in maniere direte midiant referendum. La consultazion che e jere in calendari ai 12 e ai 13 di Jugn e je stade “disvuedade” midiant il stop (dome momentani?) dal plan par tornâ al nucleâr.
DONGJE CJASE_ Chi in Friûl o vin a ce fâ cuntune centrâl, ancje se no si cjate sul nestri teritori, zaromai di uns trente agns in ca. O stin fevelant dal implant logât dongje Krško, in Slovenie, sul flum Save, in rie drete a uns 80 km di Lubiane, 60 di Maribor, 40 di Zagabrie, 15 dal confin cravuat. Ancje il Friûl, si capìs, al è tacât: Udin si cjate a 170 km, Gurize a 145. Une centrâl “di cjase”, che in câs di incidents grâfs e podarès puartânus no pôcs fastidis.
TONDO_ Stant il bloc dal progjet dal guvier talian pal nucleâr e viodint ce che si riscjie tirant sù un implant sul propri teritori, il president de Regjon Renzo Tondo al sburte za di un pôc par rivâ a un acuardi cu la Slovenie par gjestî, finanziâ, slargjâ e modernâ Krško. Une richieste di colaborazion che e à vût une rispueste une vore clipe di bande dal guvier sloven e dal gjestôr de centrâl, che e furnìs ogni an passe un tierç di dute la energjie che si consume in Slovenie. Cun di plui, l’implant, tirât sù ancjemò tai agns de Jugoslavie, al è a miezis jenfri Slovenie e Cravuazie (viôt box ca sot).
TARAMOTS_ Un altri cantin di no dismenteâsi al è chel de sismicitât de aree li che e je logade une centrâl. Come il Friûl, ancje la Slovenie e à vût dilunc de sô storie taramots pluitost fuarts. Un dai ultins (5,6 grâts de scjale Richter) si è vût ai 12 di Avrîl dal 1998, tibiant la Alt valade dal Lusinç. Par altri, come che o viodês te cjartute inte pagjine, une des areis a plui grant pericul di jessi sogjete a taramots e je propi chê di Krško.
INCIDENTS_ Stant che in dì di vuê no esist nissune centrâl dal dut sigure, ancje chê di Krško e à vût i siei incidents. Un dai plui preocupants, che però, stant ai responsabii, nol à fat jessi fûr fughis radioativis, al è stât chel dai 4 di Jugn dal 2008, cuant che il reatôr al fo distudât par vie di une pierdite dal licuit di disfredament. Altris voltis, tai ultins agns, l’implant al è stât fermât: la ultime volte a pene ae fin di Març di chest an, cuant che par un vuast al gjeneradôr idraulic e ae pompe eletriche dal reatôr la centrâl e fo fermade par une setemane.
“REFUDONS”_ Dulà vano a finîle i scarts de produzion di energjie, che a restaran radioatîfs par milenis, che e da fûr la centrâl? Pal moment a vegnin ancjemò ingrumâts sul puest, ma dentri di chest an si scugnarà tirâ fûr un altri sît di pueste. In plui, la Cravuazie tant che paîs co-proprietari e varà di cjapâsi sù il caric di badâ ae metât dai “refudons”. E di agnorums in ca la Austrie e domande in vie uficiâl la sierade dal implant, tignût “vecjo e pericolôs”.
ALESSIO POTOCCO
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Cuant che un si diplome intun liceu, i gjenitôrs si domandin simpri: “Cuissà se al varà voie di fâ une facoltât sientifiche o une umanistiche”. Ma la domande plui juste di fâsi, chê che si fâs pardabon il fantat par decidi, e je “Dulà aio di lâ a studiâ: a Udin o di une altre bande?”.
Si, parcè che prime de voie di imparâ une robe o chê altre e ven la voie di lâ fûr di cjase, di lâ a vivi cui amîs e di fâ dut ce che tu as voie di fâ. E va tu a spiegâ a tô mari, se tu sês un fantat di disevot agns, che la facoltât di letaris di Triest o di Padue e je une vore plui ben organizade di chê di Udin. Prin di dut tô mari e capìs subite che chê li e je nome une scuse, e dopo, al è pôc ce inventâsi: al è impussibil che une cualsisei robe di un cualsisei puest (massime Triest, naturalmentri) e sedi pardabon organizade miôr di une robe di Udin.
Cussì, chei che a àn voie di lâ fûr di cjase a scuegnin sielzi une facoltât che a Udin no je. Chei altris, a scuegnin stâ a cjase cui gjenitôrs. Ma dongje di chês dôs categoriis, a son ancje chei che a stan a Udin par sielte. Chei a son i furlans plui nostrans: chei che si son iscrits ae universitât nome par studiâ, che a àn voie di fâ sparagnâ i gjenitôrs e no fâur spindi bêçs in afits, chei plui braurôs e plui pratics (e soredut, chei che a crodin di no vê nuie di imparâ dai triestins, ancje se a son professôrs). E no covente che us stevi a dî che la universitât di Udin e je la plui furlane che e esisti, e no nome parcè che si insegne ancje il furlan. Sù po, al è clâr come il soreli: tirade sù cu lis sovenzions pal taramot, cu la acuile tal simbul, e cumò ancje cuntune retore cjargnele. No par nuie, te universitât di Udin il plui grant numar di iscrits lu àn lis facoltâts di inzegnerie e di economie, che a rapresentin lis veris vocazions dai furlans: mateâ e sparagnâ.
Par dî la veretât, tai ultins agns a Udin si iscrivin ancje une vore di fantats stranîrs: albanês, cravuats, slovens e soredut tancj venits (cemût? I venits no contin come stranîrs?). In sumis: ancje Udin al à i siei universitaris fûr di cjase e al è par chel (sigûr no pai furlans che a àn nome voie di studiâ, intindìnsi) che a son nassudis lis seradis di fieste tai ambients de citât, i famôs “miercus universitaris”. Parcè che prime di vê i students stranîrs, a Udin, par ce che mi ricuardi jo, no esisteve nancje il miercus di sere.
Bete Di Spere
AI 32 DI MAI. Di cui âstu di imparâ? Dome che di un furlan!............
Cuant che un si diplome intun liceu, i gjenitôrs si domandin simpri: “Cuissà se al varà voie di fâ une facoltât sientifiche o une umanistiche”. Ma la domande plui juste di fâsi, chê che si fâs pardabon il fantat par decidi, e je “Dulà aio di lâ a studiâ: a Udin o di une altre bande?”.


text:
Vasinis, frazion dal comun di Trasaghis, e sta proprit in chê zone che no je plui la aree di Glemone e no je ancjemò Cjargne: la frazion di Vasinis e je deventade une vore famose pes sôs pomis di bosc, che a cressin spontaniis sù pes monts parsore il paîs, tant che al è stât nomenât “Il Paîs de frambue e de cernicule”. Une volte, di sigûr plui di cumò, a jerin pardabon tancj chei che a vignivin sù ancje di lontan par cjapâ sù frambuis e cerniculis, parcè che cheste ativitât e jere une maniere par vuadagnâ e vê un redit ancje piçul. Si sa che intal 1871 e par cuasi un secul, la frambue e à fat la fortune di une imprese di Glemone, che e jere cognossude in dute Italie pal so prodot: il sirop di frambue. Chest sirop al à vût une vore di premis e di ricognossiments.
Propit par chest a Vasinis ogni an a fasin rivivi cheste tradizion mediant de Fieste de Frambue e de Cernicule, che si ten tal secont fin setemane di Avost.
La ocasion e je la miôr par lâ a viodi ducj i bielissims lucs ator di Vasinis, soredut il Lâc di Cjavaç, clamât ancje dai Trê comuns, propit parcè che al tocje il comun di Trasaghis, di Cjavaç e di Bordan. O stin fevelant dal plui grant lâc de Regjon: e esist ancje une liende che e conte che il lâc si sedi formât cu lis lagrimis dal cîl coladis jù come ploie.
Li dongje al merte fat un salt a Bordan, il paîs des paveis: chest parcè che a son deventadis tal timp famosis lis paveis che a stan sui monts parsore il paîs. A Bordan si cjate ancje la Cjase des Paveis, une sorte di museu di chestis piçulis besteutis che a vegni di dut il mont, par no fevelâ po di ducj i dissens piturâts sui mûrs des cjasis, di ducj i colôrs e di dutis lis formis. ■
Cinzia Collini
AGRICOLTURE. Lis pomolutis di bosc a fasin fieste a “Vasinas”............
Vasinis, frazion dal comun di Trasaghis, e sta proprit in chê zone che no je plui la aree di Glemone e no je ancjemò Cjargne: la frazion di Vasinis e je deventade une vore famose pes sôs pomis di bosc, che a cressin spontaniis sù pes monts parsore il paîs, tant che al è stât nomenât “Il Paîs de frambue e de cernicule”. Une volte, di sigûr plui di cumò, a jerin pardabon tancj chei che a vignivin sù ancje di lontan par cjapâ sù frambuis e cerniculis, parcè che cheste ativitât e jere une maniere par vuadagnâ e vê un redit ancje piçul. Si sa che intal 1871 e par cuasi un secul, la frambue e à fat la fortune di une imprese di Glemone, che e jere cognossude in dute Italie pal so prodot: il sirop di frambue. Chest sirop al à vût une vore di premis e di ricognossiments.


text:
Parteulis: glesie parochiâl
Home Trois Troi Furlan Prime tape Parteulis Foto 3>
Aquileia - Aiello
A Parteulis la Glesie parochiâl de biele façade silabade di altis lesenis e je dedicade ai Sants Tomâs e Andree.
Steme comunâl
di Rude
Aquileia - Aiello
Steme comunâl
di Rude
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
Ruttars: cjistiel di Trus
Home Trois Troi Furlan Tierce tape Rutârs Foto 2
Cormons - Castelmonte
Località attraversate
Il cjistiel al è citât pe prime volte intal 1257 cuant che, abandonât di Gislart di Frate, so siôr, par vie dai atacs di Mainart cont di Gurize, al ven incendiât e ricostruît intal stes an. Za dal 1279 a son proprietaris i siôrs di Spilimberc e intal 1364, dilunc de invasion dal Friûl par opare di Ridolf IV di Austrie, al è ricuardât l'assedi dal cjistiel de bande dai Udinês.
I Spilimberc a risultin siôrs di Trus fin al 1869. De part antighe a restin lis dôs tors a Ovest e la grande muraie; chês altris costruzions a son plui resintis; dopo agns di abandon al è stât infin ristruturât e cumò al è doprât tant che locâl public.
Steme comunâl
di Dolegne dal Cuei
Cormons - Castelmonte
Località attraversate
Steme comunâl
di Dolegne dal Cuei
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari